Missatge: Han notificat els fets al jutjat per si se l'ha d'acusar d'enaltiment del terrorismeUns agents de la policia espanyola van identificar la matinada de dimarts a Ourense, a Galícia, un jove que participava en el carnaval de la ciutat amb una disfressa de titellaire i duent un cartell amb el lema ‘Gora Alka-ETA’, el mateix que apareixia en l’obra de titelles ‘La bruja y don Cristóbal’, representada en el carnaval de Madrid i que va acabar amb els seus autors empresonats. Segons que informa El País citant fonts de la subdelegació del govern espanyol, el jove fou apartat de la festa, se’l van endur fins al furgó policíac i el van identificar.El diari explica que en plena festa del carnaval el jove va veure que se li acostaven mitja dotzena d’agents de la policia espanyola per interpel·lar-lo, i en un primer moment es va pensar que tot plegat era una paròdia enmig de la festa mateixa. Però se’l van endur i el van identificar, i també van identificar tres amics del jove que es van apropar fins al furgó per saber per què se l’havien endut.Els agents van notificar els fets al jutjat perquè valori si ha d’acusar el jove del delicte d’enaltiment del terrorisme.http://www.vilaweb.cat/noticies/la-policia-espanyola-identifica-a-ourense-un-jove-disfressat-de-titellaire-al-carnaval/

Resposta: No entenc com alguns independentistes segueixen banalitzat o en el pitjor dels casos defensant els crims d'ETA després del sanguinari atemptat de Hipercor. Ja em sembla totalment fastigós el que va fer Carod Rovira reunint-se amb la banda assassina i dient-li alguna cosa així com ''mira, mateu espanyols si voleu, però catalans no'', però és que ni vessant sang catalana alguns catalans condemnen els seus assassinats, fixeu-vos fins a on arriba l'odi a Espanya i als espanyols.L'obra de teatre encara que era repugnant i en cap cas apropiada per als nens segurament no era enaltiment del terrorisme, però aquesta forma de treure-li importància o fer acudits sobre ETA amaga certa simpatia ideològica, és evident.